
	Par atzinumu par objekta atbilstību ugunsdrošības prasībām nometņu vietai “Ganības”
	



Valsts ugunsdzēsības un glābšanas dienesta (turpmāk – VUGD) Kurzemes reģiona pārvalde (turpmāk – KRP) ir saņēmusi Jūsu 2026. gada 26. maija iesniegumu, kas VUGD KRP reģistrēts ar Nr. 22/12-1.4/371 ar lūgumu izsniegt atzinumu par objekta atbilstību ugunsdrošības prasībām diennakts nometnei “BPI DRAFTS IESAUKUMS 2026”, kas notiks nometņu vietā “Ganības”, “Bezmeri”, “Jaunbezmeri”, Užavas pagasts, Ventspils novads (turpmāk –  Objekts).
VUGD KRP informē, ka 2026. gada 21. maijā, pamatojoties uz 2026. gada  20. maija lēmumu par neplānoto ugunsdrošības pārbaudi Nr. 22/12-3.12/94, Objektā tika veikta neplānotā ugunsdrošības pārbaude, kuras laikā netika konstatēti ugunsdrošības prasību pārkāpumi. 
Darām zināmu, ka saskaņā ar Ministru kabineta 2009. gada 1. septembra noteikumiem Nr. 981 “Bērnu nometņu organizēšanas un darbības kārtība”, 9.5. apakšpunktu – “ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem”, VUGD atzinums nav nepieciešams. 

